Diari Oficial de la Generalitat Valenciana


Sumari del DOGV 2013, del 29-04-1993 (1993/827779)

RESOLUCIÓ de 3 de març de 1993, del Conseller d'Obres Públiques, Urbanisme i Transports, per la qual aprova definitivament la modificació núm.9 del Pla General d'Ordenació Urbana de Gandia, sobre regulació d'usos a l'illa 197 del sol urbà àrea de població, implantació d'us sanitari al polígon industrial Alcodar i barri de Sant Enric.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2013

Data del DOGV
:   29-04-1993

Secció del DOGV
:   ALTRES DISPOSICIONS

Número del document
:   1993/827779


Data del document
:   03-03-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 3 de març de 1993, del Conseller d'Obres Públiques, Urbanisme i Transports, per la qual aprova definitivament la modificació núm. 9 del Pla General d'Ordenació Urbana de Gandía, sobre regulació d'usos a l'illa 197 del sòl urbà-àrea de població, implantació d'ús sanitari al polígon industrial Alcodar i barri de Sant Enric.  
Vist l?expedient sobre la modificació núm. 9 del Pla General d'Ordenació Urbana del municipi de Gandia (València) amb els antecedents de fet següents:  
Antecedents de fet  
Primer. L'Ajuntament de Gandia va aprovar, el 7 de juny de 1990 i el 5 de març de 1992, les modificacions del pla general referents a la regulació d'usos de l?illa 197 de sól urbà, ús sanitari al polígon industrial Alcodar i barri de Sant Enric, respectivament, i, atès que una vegada acabat el període d'exposició pública no s'hi han presentat al·legacions, les va aprovar provisionalment el dia 29 de juliol de 1992.  
Segon. El projecte consta d'una memòria justificativa i dels plànols d'informació i d'ordenació. En l?expedient també hi ha un informe favorable del departament de Carreteres de la Generalitat, de 28 de desembre de 1992, si bé en aquest s'assenyala la conveniència de retirar les noves alineacions de l'ampliació del sòl urbà a l'àrea del barri de Sant Enric, si més no, una distància de 10 metres des de l'aresta exterior de la calçada més acostada a la carretera VV- 1012. El dia 11 de novembre de 1992, també es van sol·licitar diversos informes a la Conselleria de Medi Ambient i a la diputació provincial, els quals cal entendre que hi són favorables pel fet que ha acabat el termini legalment establert, i no hi ha hagut cap objecció sobre el tema.  
Tercer. La modificació relativa a la regulació d'usos a l?illa 197 del sòl urbà- àrea de població, pretén restringir els usos dels baixos i locals que donen a la plaça interior i que confronten amb les façanes interiors de la resta d'edificis que hi fan cap. Tot això, en l?àmbit exclusiu de l?estudi de detall aprovat, inicialment el dia 1 de febrer de 1990, de l?illa 197, pel qual s'hi permetia l?ús exclusiu d'oficines, cotxeres i trasters.  
Quart. La modificació sobre implantació de l?ús sanitari al polígon industrial Alcodar pretén permetre l?ús sanitari, limitat a prestacions sanitàries que no comporten estada hospitalària, a l?esmentat polígon industrial, però no se modifica la resta de les condicions, i l'afecta l'article 171 de les normes urbanístiques, en l?únic sentit d'admetre aquest ús sanitari.  
Cinquè. Les modificacions plantejades al barri de Sant Enric consisteixen a fer:  
a) La modificació de les condicions d'edificació a la zona de substitució d'edificacions i usos. Cal recordar que aquesta modificació ja fou inclosa en la modificació núm. 7 del mencionat plan general, l'aprovació del qual va ser suspesa per la resolució d'aquesta conselleria de 26 de maig de 1991, per la manca de previsió de més zones verdes o espais lliures atès que s'hi augmentava la densitat de població. Aquesta modificació afecta territorialment les illes 297, 298, 299, 300, 301 i 301 del Pla General d'Ordenació Urbana articles 114.2 i 115-, la qual cosa comporta la possibilitat d'edificar en dues altures, substituint la tipologia d'habitatge unifamiliar aïllada per l'adossada, amb la qual cosa es passa de la densitat prevista en el pla general de la zona, de 52 habitatges a 105. En conseqüència, s'estableix una previsió de més espais lliures en relació a 7,40 m2/habitatge, la qual cosa representa un total de 392 m2 de zona verda. Aquesta es materialitza en l?àmbit de la unitat d'execució (UE- 7).  
Aquesta modificació es justifica per la circumstància que no hi ha hagut el procés lògic de substitució de la tipologia edificatòria que pretenia el Pla General d'Ordenació Urbana, i, a hores d'ara, es proposa tornar a la tipologia que hi havia en realitat.  
b) El reajust d'alineacions en les illes 304, 305 i 306 i l?increment del sòl urbà (13.400m2), comprèn els aspectes bàsics següents:  
1. Augment d'altures a les illes 305 i 306, que passen de dues a tres altures en aquestes illes, i disminució d'altures en una part de l?illa 305, que passa de cinc a tres altures.  
2. Reajust d'alineacions en les illes citades, com a conseqüència de la redacció per part de la Diputació Provincial de València, del projecte de connexió de la VV- 1012 amb la CN- 332.  
3. Ampliació del sòl urbà (13.400 m2) en una illa residual delimitada per la carretera en projecte i el barri urbà.  
Amb aquesta modificació es crea una zona verda de 1.340 m2, i es reserva 798 m2 per a sòl de de dotacions - cessions aquestes semblants a les d'un pla parcial -, a càrrec de la UE- 7 que ara es redelimita amb l'absorció de la necessitat de més zones verdes, produïdes per la modificació a la zona de substitució d'edificacions i usos.  
Fonaments de dret  
Primer. La tramitació s'ha ajustat als articles 109 i 114 per remissió del 128 del text refós de la Llei sobre Règim del Sòl i Ordenació Urbana, de 26 de juny de 1992, en relació amb els articles 126 a 130 del Reglament de Planejament, per remissió de l'article 161.1 del mateix text legal. La documentació, de la seua banda, es considera adequada i suficient, tenint en compte l'objecte de la modificació plantejada, i el contingut d'aquesta s'ajusta a les determinacions establertes en l'article 72 del mencionat text refós de la Llei del Sòl i els articles 37 al 42 del Reglament de Planejament.  
Segon. Les modificacions plantejades han de qualificar-se com a alteracions puntuals de les determinacions del Pla General d'Ordenació Urbana de Gandia, la qual cosa no implica una revisió d'aquest, atès que no s'adopten uns nous criteris respecte de l?estructura general i orgànica del territori, ni de la classificació del sòl, conformement amb l'article 126 del text refós de la Llei del Sòl.  
Tercer. Aquest conseller té competència per a resoldre sobre l'aprovació definitiva dels plans generals - i de les modificacions- de municipis que siguen capitals de província o que tinguen una població superior a 50.000 habitants, en virtut de l'article 118.3.a) de la Llei del Sòl, en relació amb l'article 3.2 del Reglament dels Organs Urbanístics de la Generalitat Valenciana.  
Vistos els preceptes legals esmentats i la resta de general i pertinent aplicació, a proposta de l'Ajuntament de Gandia, d'acord amb el dictamen emès per la Comissió Territorial d'Urbanisme de València, resolc:  
Aprovar definitivament la modificació núm. 9 del Pla General d'Ordenació Urbana de Gandia, sobre regulació d'usos a l?illa 197 del sòl urbà- àrea de població, implantació de l?ús sanitari al polígon industrial Alcodar i barri de Sant Enric. Es fa saber a l'ajuntament la conveniència de retirar les noves alineacions de l'ampliació del sòl urbà a l?àrea del barri de Sant Enrie, si més no a una distancia de 10m de de l'aresta exterior de la calçada més acostada de la carretera VV- 1012.  
Contra aquesta resolució, que posa fi a la via contenciosa administrativa, es pot interposar, davant la sala reguladora d'aquesta jurisdicció, un recurs contenciós administratiu, en el termini de 2 mesos, a comptar des de l?endemà de la notificació d'aquesta.  
Per a la interposició de l?esmentat recurs cal que, anteriorment, el recurrent comunique a aquest òrgan la interposició del recurs. Tot això de conformitat amb el que hi preveuen els articles 55 i 58 de la Llei reguladora de la Jurisdicció Contenciosa Administrativa, de 27 de desembre de 1956; l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que es puga presentar qualsevol altre recurs que es considere pertinent.»  
València, 13 de març de 1993.- El Conseller d'Obres Públiques, Urbanisme i Transports: Eugenio Burriel de Orueta.